

ประกาศองค์การบริหารส่วนตำบลกำปัง

เรื่อง รายงานผลการติดตามและประเมินผลแผนพัฒนาองค์การบริหารส่วนตำบลกำปัง

-----------------------------------

ด้วยองค์การบริหารส่วนตำบลกำปัง ได้ดำเนินการตามแผนพัฒนาสามปี (พ.ศ.๒๕๕7-๒๕๕9)

เพื่อเป็นการพัฒนาตำบลตามแนวทางการพัฒนาที่กำหนดไว้ในยุทธศาสตร์การพัฒนา ให้มีความสอดคล้องกับสภาวะในปัจจุบัน และเป็นไปตามความต้องการของประชาชนในท้องถิ่น

ทั้งนี้ คณะกรรมการติดตามและประเมินผลแผนพัฒนาองค์การบริหารส่วนตำบลกำปัง ได้ดำเนินการติดตามประเมินผล และสรุปรายงานผลการติดตามและประเมินผลแผนพัฒนาสามปี (พ.ศ.๒๕๕7-๒๕๕9) ต่อนายกองค์การบริหารส่วนตำบลกำปัง ซึ่งนายกองค์การบริหารส่วนตำบลกำปังได้เสนอต่อสภาองค์การบริหารส่วนตำบลกำปัง และคณะกรรมการพัฒนาองค์การบริหารส่วนตำบลกำปังแล้วนั้น

เพื่อปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ ข้อ ๒๙ องค์การบริหารส่วนตำบลกำปังจึงขอประกาศผลการติดตามและประเมินผลแผนพัฒนาองค์การบริหารส่วนตำบลกำปัง ประจำปีงบประมาณ พ.ศ. ๒๕๕๗ ให้ประชาชนได้รับทราบโดยทั่วกัน

 ประกาศ ณ วันที่ ๒๖ เดือน ธันวาคม พ.ศ. ๒๕๕๗

(นายมีชัย จงสันเทียะ)

นายกองค์การบริหารส่วนตำบลกำปัง